CELEX: 32020D1637
Language: lt
Date: 1604361600000
Title: Tarybos sprendimas (ES) 2020/1637 2020 m. lapkričio 3 d. dėl pozicijos, kurios Europos Sąjungos vardu turi būti laikomasi Jungtinių Tautų Europos ekonomikos komisijos Pasauliniame forume transporto priemonių reglamentavimui suderinti, kiek tai susiję su JT taisyklių Nr. 0, 13, 16, 17, 44, 55, 83, 93, 94, 95, 100, 115, 137, 144, 151, 152 ir 153 pakeitimų pasiūlymais, kiek tai susiję su bendrųjų techninių reglamentų Nr. 7, 15 ir 18 pakeitimų pasiūlymais, kiek tai susiję su Bendrojo nutarimo M.R.3 dalinių pakeitimų pasiūlymu, kiek tai susiję su dviejų naujų JT taisyklių, susijusių su judėjimu atbuline eiga ir mobiliosiomis informacinėmis sistemomis, pasiūlymais ir kiek tai susiję su naujo Bendrojo techninio reglamento dėl elektrinių transporto priemonių galios nustatymo pasiūlymu

5.11.2020   
               
               
                  LT
               
               
                  Europos Sąjungos oficialusis leidinys
               
               
                  L 369/3
               
            
         TARYBOS SPRENDIMAS (ES) 2020/1637
         2020 m. lapkričio 3 d.
         dėl pozicijos, kurios Europos Sąjungos vardu turi būti laikomasi Jungtinių Tautų Europos ekonomikos komisijos Pasauliniame forume transporto priemonių reglamentavimui suderinti, kiek tai susiję su JT taisyklių Nr. 0, 13, 16, 17, 44, 55, 83, 93, 94, 95, 100, 115, 137, 144, 151, 152 ir 153 pakeitimų pasiūlymais, kiek tai susiję su bendrųjų techninių reglamentų Nr. 7, 15 ir 18 pakeitimų pasiūlymais, kiek tai susiję su Bendrojo nutarimo M.R.3 dalinių pakeitimų pasiūlymu, kiek tai susiję su dviejų naujų JT taisyklių, susijusių su judėjimu atbuline eiga ir mobiliosiomis informacinėmis sistemomis, pasiūlymais ir kiek tai susiję su naujo Bendrojo techninio reglamento dėl elektrinių transporto priemonių galios nustatymo pasiūlymu
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Tarybos sprendimu 97/836/EB (1) Sąjunga prisijungė prie Jungtinių Tautų Europos ekonomikos komisijos (toliau – UNECE) susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (toliau – Pataisytas 1958 m. susitarimas). Pataisytas 1958 m. susitarimas įsigaliojo 1998 m. kovo 24 d.;
                  
               
                     (2)
                  
                  
                     Tarybos sprendimu 2000/125/EB (2) Sąjunga prisijungė prie Susitarimo dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (toliau – Paralelus susitarimas). Paralelus susitarimas įsigaliojo 2000 m. vasario 15 d.;
                  
               
                     (3)
                  
                  
                     Europos Parlamento ir Tarybos reglamente (ES) 2018/858 (3) nustatomos visų naujų transporto priemonių, sistemų, komponentų ir atskirų techninių mazgų tipo patvirtinimo ir pateikimo rinkai administracinės nuostatos ir techniniai reikalavimai. Vadovaujantis tuo reglamentu pagal Pataisytą 1958 m. susitarimą priimtos taisyklės (toliau – JT taisyklės) buvo įtrauktos į ES tipo patvirtinimo sistemą kaip tipo patvirtinimo reikalavimai arba kaip Sąjungos teisės aktų alternatyvos;
                  
               
                     (4)
                  
                  
                     pagal Pataisyto 1958 m. susitarimo 1 straipsnį ir Paralelaus susitarimo 6 straipsnį UNECE Pasaulinis forumas transporto priemonių reglamentavimui suderinti (toliau – UNECE WP.29) gali priimti JT taisyklių, JT bendrųjų techninių reglamentų (toliau – JT BTR) ir JT rezoliucijų pakeitimų pasiūlymus, taip pat naujų JT taisyklių, JT BTR ir JT rezoliucijų dėl transporto priemonių patvirtinimo pasiūlymus. Be to, pagal tas nuostatas UNECE WP.29 gali priimti pasiūlymus dėl JT BTR dalinių pakeitimų parengimo arba dėl naujų JT BTR parengimo įgaliojimų ir gali priimti pasiūlymus dėl JT BTR įgaliojimų pratęsimo;
                  
               
                     (5)
                  
                  
                     2020 m. lapkričio 10 d. Pasaulinio forumo 182-ojoje sesijoje UNECE WP.29 gali priimti pasiūlymus dėl JT taisyklių Nr. 0, 13, 16, 17, 44, 55, 83, 93, 94, 95, 100, 115, 137, 144, 151, 152 ir 153 pakeitimų, pasiūlymą dėl naujos JT taisyklės dėl atbulinės eigos judėjimo įtaisų ir motorinių transporto priemonių patvirtinimo atsižvelgiant į vairuotojo informuotumą apie pažeidžiamus eismo dalyvius už transporto priemonės, pasiūlymą dėl naujos JT taisyklės dėl motorinių transporto priemonių patvirtinimo atsižvelgiant į pėsčiųjų ir dviratininkų aptikimo mobiliąją informacinę sistemą, pasiūlymus dėl JT BTR Nr. 7, 15 ir 18 pakeitimų, pasiūlymą dėl naujo Bendrojo techninio reglamento dėl elektrinių transporto priemonių galios nustatymo ir pasiūlymą dėl Bendrojo nutarimo M.R.3 dėl transporto priemonių vidaus oro kokybės dalinių pakeitimų. Be to, UNECE WP.29 turi priimti pasiūlymą dėl įgaliojimų rengti JT BTR Nr. 8 dalinį pakeitimą ir naują JT BTR dėl transporto priemonėse sumontuotų baterijų patvarumo;
                  
               
                     (6)
                  
                  
                     tikslinga nustatyti poziciją, kurios Sąjungos vardu turi būti laikomasi UNECE WP.29, kiek tai susiję su tų pasiūlymų priėmimu, kadangi JT taisyklės Sąjungai bus privalomos ir kartu su JT BTR ir Bendruoju nutarimu gali stipriai paveikti Sąjungos teisės, susijusios su transporto priemonių tipo patvirtinimu, turinį;
                  
               
                     (7)
                  
                  
                     atsižvelgiant į įgytą patirtį ir technikos raidą, reikia iš dalies pakeisti ar papildyti reikalavimus, susijusius su tam tikrais elementais ar savybėmis, kuriems taikomos JT taisyklės Nr. 0, 13, 16, 17, 44, 55, 83, 93, 94, 95, 100, 115, 137, 144, 151, 152 ir 153 bei Bendrasis nutarimas M.R.3;
                  
               
                     (8)
                  
                  
                     be to, reikia iš dalies pakeisti JT BTR Nr. 7, 15 ir 18 tam tikras nuostatas;
                  
               
                     (9)
                  
                  
                     siekiant sudaryti sąlygas technikos pažangai bei pagerinti transporto priemonių saugą ir išmetamųjų teršalų kiekio bandymus, reikia priimti dvi naujas JT taisykles dėl atbulinės eigos judėjimo įtaisų ir motorinių transporto priemonių patvirtinimo atsižvelgiant į vairuotojo informuotumą apie pažeidžiamus eismo dalyvius už transporto priemonės ir dėl motorinių transporto priemonių patvirtinimo atsižvelgiant į pėsčiųjų ir dviratininkų aptikimo mobiliąją informacinę sistemą. Kartu turi būti priimtas naujas Bendrasis techninis reglamentas dėl elektrinių transporto priemonių galios nustatymo;
                  
               
                     (10)
                  
                  
                     siekiant sudaryti sąlygas toliau rengti techninius reikalavimus, reikia priimti pasiūlymus įgalioti parengti JT BTR Nr. 8 dalinį pakeitimą ir naują JT BTR dėl transporto priemonėse sumontuotų baterijų patvarumo, atsižvelgiant į UNECE susitariančiųjų šalių, remiančių JT BTR srities veiklą, arba specialių UNECE WP.29 pagalbinių organų prašymus;
                  
               
                     (11)
                  
                  
                     siekiant užtikrinti JT taisyklių Nr. 155 ir 156 aiškinimo nuoseklumą, reikėtų priimti pasiūlymus dėl abiejų taisyklių aiškinimo, taip pat pasiūlymą dėl tipo patvirtinimo dokumentų mainų duomenų bazės naudojimo gairių pagal JT taisyklę Nr. 155;
                  
               
                     (12)
                  
                  
                     2020 m. birželio 16 d. Taryba priėmė Sprendimą (ES) 2020/848 (4) dėl pozicijos, kurios turi būti laikomasi, dėl JT BTR Nr. 7 bei pasiūlymų įgalioti parengti JT BTR Nr. 8 dalinį pakeitimą ir naują JT BTR dėl transporto priemonėse sumontuotų baterijų patvarumo, skirtą 2020 m. birželio 24 d. vykusiai UNECE WP.29 181-ajai sesijai. Tačiau WP.29 negalėjo balsuoti toje sesijoje ir nusprendė pasiūlymus iš naujo pateikti balsavimui lapkričio mėn. sesijoje,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi per 2020 m. lapkričio 10 d. rengiamą UNECE Pasaulinio forumo transporto priemonių reglamentavimui suderinti 182-ąją sesiją, kiek tai susiję su JT taisyklių Nr. 0, 13, 16, 17, 44, 55, 83, 93, 94, 95, 100, 115, 137, 144, 151, 152 ir 153 pakeitimų pasiūlymais, kiek tai susiję su bendrųjų techninių reglamentų Nr. 7, 15 ir 18 pakeitimų pasiūlymais, kiek tai susiję su Bendrojo nutarimo M.R.3 dalinių pakeitimų pasiūlymu, kiek tai susiję su dviejų naujų JT taisyklių, susijusių su judėjimu atbuline eiga ir mobiliosiomis informacinėmis sistemomis, pasiūlymais ir kiek tai susiję su naujo Bendrojo techninio reglamento dėl elektrinių transporto priemonių galios nustatymo pasiūlymu (5), yra balsuoti už tuos pasiūlymus.
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. lapkričio 3 d.
            
               
                  Tarybos vardu
               
               
                  Pirmininkas
               
               M. ROTH
            
         
         
            (1)  1997 m. lapkričio 27 d. Tarybos sprendimas 97/836/EB dėl Europos bendrijos prisijungimo prie Jungtinių Tautų Europos ekonominės komisijos susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (pataisytas 1958 m. susitarimas) (OL L 346, 1997 12 17, p. 78).
         
            (2)  2000 m. sausio 31 d. Tarybos sprendimas 2000/125/EB dėl Susitarimo dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (Paralelus susitarimas), patvirtinimo (OL L 35, 2000 2 10, p. 12).
         
            (3)  2018 m. gegužės 30 d. Europos Parlamento ir Tarybos reglamentas (ES) 2018/858 dėl motorinių transporto priemonių ir jų priekabų bei tokioms transporto priemonėms skirtų sistemų, komponentų ir atskirų techninių mazgų patvirtinimo ir rinkos priežiūros, kuriuo iš dalies keičiami reglamentai (EB) Nr. 715/2007 ir (EB) Nr. 595/2009 bei panaikinama Direktyva 2007/46/EB (OL L 151, 2018 6 14, p. 1).
         
            (4)  2020 m. birželio 16 d. Tarybos sprendimas (ES) 2020/848 dėl pozicijos, kurios Europos Sąjungos vardu turi būti laikomasi Jungtinių Tautų Europos ekonomikos komisijos Pasauliniame transporto priemonių reglamentų derinimo forume, dėl JT taisyklių Nr. 13, 14, 16, 22, 30, 41, 78, 79, 83, 94, 95, 101, 108, 109, 117, 129, 137, 138, 140 ir 152 pakeitimų pasiūlymų, dėl bendrųjų techninių reglamentų Nr. 3, 6, 7, 16 ir 19 pakeitimų pasiūlymų, dėl Suvestinės rezoliucijos R.E.3 pakeitimų pasiūlymo ir dėl penkių naujų JT taisyklių, susijusių su motorinių transporto priemonių sauga, išmetamaisiais teršalais ir automatizavimu, pasiūlymų (OL L 196, 2020 6 19, p. 5).
         
            (5)  Žr. dokumentą ST 11850/20 (http://register.consilium.europa.eu).